En liten (2,8-3,3 millimeter), avlang og litt flat, blank, lysbrunlig snutebille med gulbrune bein, det meste av kroppen kledt med veldig fine, gylne hår. Snuten er ganske lang, tydelig lengre enn resten av hodet + pronotum, litt timeglassformet. Fasettøynene er middelsstore og utstående. Antennene er 11-leddete, nesten tråformede uten antydning til klubbe, og sitter festet nær roten av snuten. Pronotum er rundet, bredere enn langt, med fem lengdefurer der de ytterste er gaffeldelte. Dekkvingene er litt rundede med kraftige punktrader.